

**Халықтың нысаналы топтарының тізбесін анықтау туралы**

Мерзімі біткен

Қостанай облысы Аманкелді ауданы әкімдігінің 2011 жылғы 5 мамырдағы № 97 қаулысы. Қостанай облысы Аманкелді ауданының Әділет басқармасында 2011 жылғы 13 мамырда № 9-6-128 тіркелді. Мерзімі өткендіктен қолданыс тоқтатылды

      "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының 2001 жылғы 23 қаңтардағы Заңының 31-бабына, "Халықты жұмыспен қамту туралы" Қазақстан Республикасының 2001 жылғы 23 қаңтардағы Заңының 5, 7-баптарына сәйкес және халықтың нысаналы топтарын жұмыспен қамтуға жәрдемдесу мақсатында, Аманкелді ауданының әкімдігі **ҚАУЛЫ ЕТЕДІ:**

      1. Осы қаулының қосымшасына сәйкес, 2011 жылға арналған Аманкелді ауданы бойынша халықтың нысаналы топтарының тізбесі анықталсын.

      2. "Аманкелді ауданының жұмыспен қамту және әлеуметтік бағдарламалар бөлімі" мемлекеттік мекемесі халықтың нысаналы топтарын жұмысқа орналастыруға жәрдемдесу жөніндегі шараларды қарастырсын.

      3. Осы қаулы алғаш ресми жарияланған күннен кейін он күнтізбелік күн өткен соң қолданысқа енгізіледі.

      4. Осы қаулының орындалуын бақылау аудан әкімінің орынбасары С.У. Хайруллинге жүктелсін.

|  |  |
| --- | --- |
| Аудан әкімі | С. Ахметов |
| КЕЛІСІЛДІ: |  |
| "Аманкелді ауданының жұмыспен қамту |  |
| және әлеуметтік бағдарламалар бөлімі" |  |
| мемлекеттік мекемесінің бастығы |  |
| \_\_\_\_\_\_\_\_\_\_\_\_\_\_\_\_\_\_\_\_\_\_ М.Тобағабулов |  |

|  |  |
| --- | --- |
|  | Әкімдіктің 2011 жылғы 5 мамырдағы № 97 қаулысына қосымша |

**Аманкелді ауданы бойынша халықтың**  
**нысаналы топтарының 2011 жылға**  
**ТІЗБЕСІ**

      1. Табысы аз адамдар.

      2. Жиырма бір жасқа дейінгі жастар.

      3. Балалар үйлерінің тәрбиеленушілері, жетім балалар мен ата-ананың қамқорлығынсыз қалған жиырма үш жасқа дейінгі балалар.

      4. Кәмелетке толмаған балаларды тәрбиелеп отырған жалғызілікті, көп балалы ата-аналар.

      5. Қазақстан Республикасының заңдарында белгіленген тәртіппен асырауында тұрақты күтімді, көмекті немесе қадағалауды қажет етеді деп танылған адамдар бар азаматтар.

      6. Зейнеткерлік жас алдындағы адамдар (жасына байланысты зейнеткерлікке шығуға екі жыл қалған).

      7. Мүгедектер.

      8. Қазақстан Республикасының Қарулы Күштері қатарынан босаған адамдар.

      9. Бас бостандығынан айыру және (немесе) мәжбүрлеп емдеу орындарынан босатылған адамдар.

      10. Оралмандар.

      11. Жоғары және жоғары оқу орнынан кейінгі білім беру ұйымдарын бітірушілер.

      12. Жұмыс беруші-заңды тұлғаның таратылуына не жұмыс беруші-жеке тұлғаның қызметін тоқтатуына, қызметкерлер санының немесе штатының қысқаруына байланысты жұмыстан босатылған адамдар.

      13. Алған мамандығы бойынша еңбек өтілі мен тәжірибесі жоқ, техникалық және кәсіптік, орта білімнен кейінгі білім беретін ұйымдардың түлектері.

      14. Ұзақ уақыт жұмыс істемейтін азаматтар (бір жыл және одан да көп).

      15. Елу жастан асқан адамдар.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК